oktober 8, 2009 Tags: Cypern, EPT, Korsør, London, WSOP
Endelig hjemme! Mange tror, at livet som professionel pokerspiller er fantastisk med kæmpe oplevelser, masser af penge og rejser overalt på kloden. Det er det til tider også, men man bliver altså ekstremt træt af at være på farten hele tiden, og jeg glæder mig altid til at komme hjem til min elskede provins Korsør og få ladet batterierne op igen efter en lang tour.
Jeg kom hjem i går efter 14 dages intens rejseri. Først tog jeg til London for at spille WSOP Europe. Da jeg røg ud, havde jeg valget mellem at tage hjem og slikke mine sår i regnvåde Danmark, eller at tage videre til for at hygge mig med drengene (team pokergirl) på Cypern. Jeg må indrømme at jeg ikke skulle tænke fandens lang tid før det blev sol, sommer, strand, sjusser og PAAARTYYY…Sorry – mit fest gen slipper jeg nok aldrig helt af med, uanset min alder.
Min gode ven og partner Martin Latz arbejder benhårdt på at gøre Pokergirl.nu til en stor succes, og for at det hele ikke skal være surt slid, så har han en 300 kvadratmeter overdrevet lækker luksus Pokergirl-mansion til sin rådighed – vi lejer den sygt billigt af en rigmand, der brændte nallerne BIG TIME under finanskrisen. Vi har for nylig ansat to medarbejdere, som kan aflaste ‘chefen’ Martin i det cypriotiske eksil, og det går over al forventning, så det var fedt at have noget at fejre på den front – også kanon at få hilst på de to nye i vores team – når man nu ikke kunne levere varen ved pokerbordene i London.
Efter et par dage ved poolen var jeg klar til at gå i ringen og tog flyveren tilbage til London for at prøve lykken ved EPT’en. Efter planen skulle jeg ankomme til London klokken 00.30, og det var ærlig talt lidt sent, når man skal spille om en førstepræmie på syv millioner kroner næste dag… og det blev fandeme ikke et hak bedre af, at min flyver så lige valgte at være næsten fem timer forsinket :(
Jeg var med andre ord rimelig træt og uoplagt, da jeg satte mig til bords næste formiddag efter at have sovet fire-fem timer, og det kunne desværre også godt mærkes på mit spil.
Spil fokuseret
Jeg er ikke bleg for at erkende, når jeg har spillet dårligt, og jeg synes selv mit spil stank ved EPT’en. Jeg røg på førstedagen, hvilket jeg har prøvet før, men måden jeg gjorde det på, var ikke kønt. Jeg lavede et par dårlige beslutninger – jeg spillede uden at være 100 % fokuseret og var slet ikke motiveret til at vinde, og når man har det sådan, så vinder man altså ikke pokerturneringer. Jeg vil spare jer for mere ynk….må bare konstatere at jeg ikke var særlig professionel til EPT i London, modsat WSOPE, hvor jeg virkelig spillede en god turnering.
Well – man skal lære af sine fejl, og hjemme i Korsør har jeg prøvet at blive klog på, hvorfor i alverden jeg kunne levere så ringe en præstation. Jeg tror selv det skyldes mental træthed efter 14 dage på farten med dårlig mad, dårlig søvn, ingen træning og bare generelt dårlige vaner ;-)
Forhåbentligt bliver DM i poker uden laster fra min side. Selvom det altid er ekstremt farligt at komme til Kbh, og mødes med alle de andre danske festaber!
Morten ‘Pokergirl’ Erlandsen